بھاری صنعتوں کی وزارت
بھاری صنعتوں کی وزارت نے،سی پی ایس ایز کی سالانہ کارکردگی کے جائزہ سے متعلق کانفرنس کا اہتمام کیا
حکومت سی پی ایس ایز کی موثر اور صلاحیت کی کارروائیوں کو یقینی بنانے کے تئیں پرعزم ہے۔ ڈاکٹر مہندر ناتھ پانڈے کا کہنا ہے کہ جائزہ ان کی کارکردگی کے بارے میں قیمتی بصیرت فراہم کرتا ہے
ایم ایچ آئی، کاربن فوٹ پرنٹ کو کم کرنے کے لیے،سی پی ایس ایز کی حمایت کرتا ہے۔ اخراج کو کم کرنے کے لیے،سی سی آئی کے ذریعے نصب کردہ ایف جی ڈی نظام
ایم ایچ آئی کے تعاون سے بی ایچ ای ایل کی طرف سے تیار کردہ جدید الٹرا سپر کریٹیکل ٹیکنالوجی، کم کوئلے سے زیادہ بجلی پیدا کرنے کےمقصد کے ساتھ، تھرمل پاور پلانٹس کی کارکردگی میں اضافہ کرنے کے لیے ہے
بھاری صنعتوں کی وزارت  نے آج یہاں وگیان بھون میں مرکزی سرکاری شعبے کی کمپنیوں  کی سالانہ کارکردگی کے جائزے سے متعلق ایک کانفرنس کا اہتمام کیا۔ یہ جائزہ سی پی ایس ایز کے بنیادی مقاصد کی تکمیل کے لیے ان کی افادیت کا جائزہ لینے کی غرض سے، وزارت کی جاری کوششوں کا حصہ ہے۔ کانفرنس میں بھاری صنعتوں کے وزیر مملکت جناب کرشن پال گرجر، وزارت کے تحت سی پی ایس ای کے سی ایم ڈیز اور ایم ایچ آئی کے سینئر افسران نے شرکت کی۔
اس موقع پر اپنا کلیدی خطبہ دیتے ہوئے، بھاری صنعتوں کے مرکزی وزیر، ڈاکٹر مہندر ناتھ پانڈے نے کہا، ’’سالانہ کارکردگی کا جائزہ، ہمارے سی پی ایس ایزکی ترقی اور کامیابیوں کا اندازہ لگانے کا ایک اہم ذریعہ ہے۔ ہم اس بات کو یقینی بنانے کے لیے پرعزم ہیں کہ یہ ادارے بہتر اور موثر طریقے سے کام کر رہے ہیں اور یہ جائزہ ان کی کارکردگی کے بارے میں قیمتی بصیرت فراہم کرتا ہے۔ انہوں نے مزید کہا کہ بھاری صنعتوں کی وزارت کی ذمہ داری ہے کہ وہ انجینئرنگ اور آٹوموٹیو سیکٹر کے شعبے میں وزیر اعظم نریندر مودی کے خوابوں کی تکمیل کرے۔ ہندوستان، آج دنیا کی پانچ بڑی معیشتوں میں شامل ہے۔ انہوں نے مزید کہا کہ وزیر اعظم نے اگلے چند سالوں میں، اسے پہلی تین معیشتوں میں شامل کرنے کا ہدف مقرر کیا ہے اور بھاری صنعتیں اس مقصد میں بڑا کردار ادا کر سکتی ہیں‘‘۔
ایم ایچ آئی کے کام کاج کے دائرے میں بنیادی طور پر آٹوموٹیو سیکٹر، انجینئرنگ، ہیوی الیکٹریکل اور کیپٹل گڈز کے شعبے شامل ہیں۔ جہاں تک ایم ایچ آئی کے تحت سی پی ایس ایز کا تعلق ہے، یہ گھریلو استعمال والے نمک، چائے، گھڑیاں، سیمنٹ، کاغذ سازی سے لے کر بنیادی ڈھانچے کے منصوبوں تک کام کا ایک وسیع میدان ہے۔یونیکورن میں سے ایک بی ایچ ای ایل، ایم ایچ آئی کے تحت، بجلی کے شعبے، نقل وحمل، دفاع اور خلاء کے میدان میں کام کرتا ہے۔
ایم ایچ آئی اپنے کاربن فوٹ پرنٹ کو کم کرنے کی کوشش میں سی پی ایس ایز کی بھی مدد کر رہا ہے۔ ایک طرف، سیمنٹ کارپوریشن  لمیٹڈ  جیسی کمپنیوں نے اخراج کو کم کرنے کے لیے، ایف جی ڈی نظام نصب کیے ہیں اور بھارت ہیوی الیکٹریکل لمیٹڈ  نے ایم ایچ آئی کے تعاون سے تھرمل کی کارکردگی کو بڑھانے کے لیے ایڈوانسڈ الٹرا سپر کریٹیکل  ٹیکنالوجی تیار کی ہے۔ پاور پلانٹس، جو کم کوئلے سے زیادہ بجلی پیدا کریں گے، ملک کی توانائی کی حفاظت میں اہم کردار ادا کریں گے۔
کارکردگی کا جائزہ، مفاہمت نامہ  کے تجزیہ قدر کے نظام کا استعمال کرتے ہوئے کیا گیا تھا، جو کمپنی کے بیان کردہ اہداف اور مقاصد کے حوالے سے کارکردگی کی عکاسی کرتا ہے۔ ایم او یو کی تجزیہ قدر نے سی پی ایس ایز کو نتائج کے حصول پر توجہ مرکوز کرنے میں مدد کی ہے، اور انہیں اپنی کوششوں کو قوم کی ترجیحات کے ساتھ بہتر طریقے سے ہم آہنگ کرنے کے قابل بنایا ہے۔
جائزے کے نتائج، مستقبل میں باخبر فیصلہ سازی اور سی پی ایس ایزکے لیے،تنوع سمیت جامع منصوبہ بندی میں استعمال کیے جائیں گے۔ ان کی کارکردگی کا باقاعدگی سے جائزہ لے کر، وزارت ان شعبوں کی نشاندہی کرنے کے قابل ہے جہاں بہتری لائی جا سکتی ہے اور پیدا ہونے والے مسائل کو حل کرنے کے لیے بروقت کارروائی کی جا سکتی ہے۔
وزارت ان کی کارکردگی کا جائزہ لینے کے علاوہ، سی پی ایس ایز کے ساتھ مل کر کام کرتی ہے تاکہ ان کی ترقی اور فروغ میں مدد کی جا سکے۔ اس میں وزیر اعظم کے ’آتم نربھر بھارت‘ کے وژن کے مطابق مقامی بنانے جیسے اہم مسائل پر رہنمائی اور مدد فراہم کرنا اور عالمی مینوفیکچرنگ ہب بننے میں ہندوستان کی حمایت شامل ہے۔
سی پی ایس ایز کے لیے وزیر اعظم کا نعرہ، ’’پرفارم، ریفارم اور ٹرانسفارم‘‘ اس مقصد کی یاد دہانی کے طور پر کام کرتا ہے۔ کارکردگی پر توجہ مرکوز کرکے، جہاں ضروری ہو اصلاحات، اور اپنے کاموں کو تبدیل کرکے، سی پی ایس ایز ہندوستان کی اقتصادی ترقی اور فروغ کے لیے معاونت میں اہم کردار ادا کرنا جاری رکھ سکتے ہیں۔
تقریب کے دوران، بھاری صنعتوں کی وزارت کے تحت درج ذیل سی پی ایس ایز کے سی ایم ڈیز نے ’ایم او یو کارکردگی اور پیشرفت‘ پر پریزنٹیشنز دی:
- بھارت ہیوی الیکٹریکلز لمیٹڈ 
- برج اینڈ روف کمپنی لمیٹڈ
- انجینئرنگ پروجیکٹس  لمیٹڈ 
- بریتھویٹ برن اینڈ جیسپ کنسٹرکشن کمپنی لمیٹڈ 
- اینڈریو یول اینڈ کمپنی لمیٹڈ 
- ہیوی انجینئرنگ کارپوریشن لمیٹڈ )ایچ ای سی)
- سیمنٹ کارپوریشن آف انڈیا لمیٹڈ
- ایچ ایم ٹی لمٹیڈ 
- ایچ ایم ٹی  لمیٹڈ
- ایچ ایم ٹی مشین ٹولز لمیٹڈ
- ہندوستان سالٹس لمیٹڈ 
- سمبھار سالٹس لمیٹڈ 
- راجستھان الیکٹرانکس اینڈ انسٹرومینٹس لمیٹڈ
- انسٹرومینٹیشن لمیٹڈ
- این ای پی اے لمیٹڈ-